**ELŐTERJESZTÉS**

**Szombathely Megyei Jogú Város Közgyűlése Oktatási és Szociális Bizottságának 2016. április 19-i ülésére**

**Javaslat a Pálos Károly Szociális Szolgáltató Központ és Gyermekjóléti Szolgálat támogatási kérelmének elbírálására**

A Pálos Károly Szociális Szolgáltató Központ és Gyermekjóléti Szolgálatkérelemmel fordult az Oktatási és Szociális Bizottsághoz. Az intézmény III. sz. Szakmai Egység Idősek Klubjának Őszirózsák Kórusa a VI. Országos Nyugdíjas KI-MIT-TUD? vetélkedő elődöntőjén elért eredményével meghívást nyert a rendezvény Harkányban tartandó középdöntőjére.

A középdöntő 2016. április 22-24. napokon kerül megrendezésre. A rendezvényre a 12 fő fellépőt 1 fő kórusvezető, 1 fő gondozónő és 2 fő hozzátartozó kíséri.

Az intézmény kéri a bizottságot, hogy 14 fő utazási, illetve a szállás költségeinek kifizetéséhez támogatást biztosítani szíveskedjen.

A kért támogatás összege **199.950,- Ft,** azaz százkilencvenkilencezer-kilencszázötven forint.

Az Egyesület részletes kérelme az előterjesztés mellékletét képezi.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

Szombathely, 2016. április „ ”.

 **/: Koczka Tibor:/**

HATÁROZATI JAVASLAT

**…/2016. (IV.19.) OSzB. sz. határozat**

Az Oktatási és Szociális Bizottság a Pálos Károly Szociális Szolgáltató Központ és Gyermekjóléti Szolgálatkérelmét megtárgyalta, és az Őszirózsák Kórusának utazási, illetve szállási költségeinek fedezését a ……………………. ágazat kiadásai „……………………” sora terhére ……………..Ft összeggel támogatja.

**Felelősök:** Rettegi Attila, az Oktatási és Szociális Bizottság elnöke

 /a végrehajtás előkészítéséért:

dr. Bencsics Enikő, az Egészségügyi és Közszolgálati Osztály vezetője,

Kulcsár Lászlóné, a Pálos Károly Szociális Szolgáltató Központ és Gyermekjóléti Szolgálatvezetője/

**Határidő:** 2016. május 15.